《樟树别戴伯元 其一》
明代·张善昭

花影著船仍逐浪，莺声到耳似誇春。殷勤吩咐堤边柳，莫把柔条繫远人。

作者简介：（1453—1515）广东顺德人，字彦充。天顺间举人。授兵部司务，以才干为尚书余子俊所器重。超拜四川按察司佥事，职掌屯田。被劾谪凤阳府通判，转临江府通判。上书请宥练子宁、魏安生等，乞复其家。寻致仕。